કહાનગુરુએ સુવર્ણકળશ વડે અભિષેકનો પ્રારંભ કર્યો ત્યારે બેહદ હર્ષથી યાત્રિકો નાચી ઊઠ્યા હતા. અભિષેક બાદ ગુરુદેવે ભક્તિ કરાવી હતી. "જંગલ વસાવ્યું રે સંતોએ..." એ ગીત વૈરાગ્યભાવથી ગવડાવ્યું હતું. ત્યારબાદ "વિંદ્યગીરી પર બાહુબલીનાથજી ભલે બિરાજો જી..." ઇત્યાદિ ભજન વડે પૂ.બેનશ્રીબેને પણ ભક્તિ કરાવી હતી. આજની આનંદકારી યાત્રાના સ્મરણમાં હસ્તાક્ષર આપતાં બાહુબલીસ્વામીની સન્મુખ બેઠાં બેઠાં ગુરુદેવે લખ્યું છે કે - "શ્રી બાહુબલીભગવાનનો જય હો... આનંદામૃતનો જય હો."